Derek Dougan

Alexander Derek Dougan () var ein nordirsk fotballspelar. Han spelte 43 landskampar for Nord-Irland og deltok i VM i fotball 1958. Dougan var senterløpar, vert særleg hugsa for sine dryge åtte år som Wolverhampton-spelar.

Klubbspel
Dougan var ein stor og kraftig midtspiss. Han byrja spele for Distillery frå Belfast og bidrog til at klubben vann den nordirske cupen i 1956. I august 1957 vart han overført til det engelske fyrstedivisjons-laget Portsmouth FC mot 4 000 pund. Frå mars 1959 til sommaren 1961 gjorde han teneste for Blackburn Rovers, etter ein overgang som kosta £15 000. Her deltok han i FA-cupfinalen 1960. 1961-63 var han Aston Villa-spelar, ei tid han sleit med skadar. Sidan var han aktiv for tredjedivisjonslaget Peterborough United til november 1965. Mot 26 n000 pund flytta han då til Leicester City. Dougan skreiv i mars 1967 kontrakt med Wolverhampton Wanderers, i ei avtale som kosta 50 000 pund. Klubben rykkte same våren opp frå andre divisjon. Her var han så med å tape UEFA-cupfinalen 1972 og vinne ligacupfinalen 1974. Våren 1975 la Dougan opp, etter å ha skåra 279 mål i 661 liga- og cup-kampar over 18 sesongar i engelsk ligafotball.

Landslagsspel
Dougan fekk sin landslagsdebut under VM i fotball 1958, då Wales vann med 1-0 over Tsjekkoslovakia. Fram til februar 1973 tok han del i 43 av Nord-Irlands landskampar, skåra 8 mål.

Merittar
Nordirsk cupmeister: 1956 med Distillery
Vinnar av den engelske ligacupen: 1974 med Wolverhampton
Finalist i FA-cupen: 1960 med Blackburn
Finalist i UEFA-cupen: 1972 med Wolverhampton

 Kjelder 
eu-football

Denne artikkelen bygger på «Derek Dougan» frå ,  den 6. juli 2024.  

Kategori:Nordirske fotballspelarar
Kategori:Portsmouth-spelarar
Kategori:Blackburn-spelarar
Kategori:Aston Villa-spelarar
Kategori:Leicester-spelarar
Kategori:Wolverhampton-spelarar
Kategori:Spelarar i Fotball-VM 1958